Referat fra foreningens generalforsamling afholdt den 21. februar 2025 kl.19.00 i forsamlingshuset.

1. Valg af dirigent

Det blev besluttet: at vælge Lars Bernt som dirigent. Han bekræftede, at generalforsamlingen var blevet indkaldt i overensstemmelse med vedtægterne.

2. Formandens beretning om 2024

Fremlagt: Formandens beretning om hvad, der var sket i 2024.

Taget til efterretning: Der havde fortsat været god opbakning til fællesspisning og andre arrangementer i 2024, og et godt antal udlejninger. Efter det store køkkenprojekt i 2023 blev de sidste ting udført i 2024; en emhætte til opvaskemaskinen (lavet af Douglas), en ny ovn (sponsoreret af Nordea Fonden), og en redningsåbning på første sal (sponsoreret af Rise Sparekasse). Jens havde bygget et skab i gangen, og der blev leveret ærtesten til udendørs arealen.

Foreningen var kommet godt ind i det nye år, med en skotsk aften i januar, der havde været en stor succes.

Formanden håbede på, at kommunen ville støtte deres ansøgning om penge til anskaffelsen af to nye varmepumper og isolering af skunken på første sal. Der var også planer om at få bygget et skur bagved forsamlingshuset, der kunne huse foreningens borde, stole og andre ting, og dermed give mere plads ind i salen og oppe ovenpå.

Formanden takkede bestyrelsen for deres samarbejde, især Anne Grethe og Steen, der skulle træde ud af bestyrelsen efter mange års tjeneste, plus Ulla, Silja og Christian for deres indsats.

Det blev besluttet: at godkende formandens beretning.

3. Aflæggelse af årsregnskaber

Fremlagt: de 2024 reviderede regnskaber.

Taget til efterretning: (i) at antallet af medlemmer var faldet lidt fra 139 delt på 82 husstande til 130 delt på 77 husstande;

(ii) at antallet af udlejninger var steget fra 23 til 24, mens antallet af arrangementer fortsat var 9;

(iii) at resultatet var steget fra minus kr.39.419 til plus kr.16.432. Indtægterne var mindre, men udgifterne var faldet endnu mere. Købet af emhætten og ovnen i 2023 var mindre end renovering af køkkenet i 2023, mens lånet fra Sydbank var 100% tilbagebetalt i slutning af 2023;

(iv) at likviditeten var steget til kr.35.708 pr. den 31. december 2024.

Det blev besluttet: at godkende de 2024 regnskaber.

4. Fastsættelse af det årlige kontingent

Det blev besluttet: at godkende bestyrelsens forslag om et uændret kontingent på kr.150 (maks. kr.300 pr. husstand) for 2025.

5. Behandling af forslag

Taget til efterretning: (i) at der ikke var kommet forslag til vedtægtsændringer;

(ii) at der ikke var kommet øvrige forslag.

6. Valg af bestyrelsesmedlemmer og suppleanter

Det blev besluttet: (i) at vælge Robert og Danni/Mette til bestyrelsen for en 2-årig periode;

(ii) at vælge Christian/Lene som suppleanter for en 1-årig periode.

7. Valg af revisor og revisorsuppleant

Det blev besluttet: (i) at vælge Jonna som revisor for en 2-årig periode;

(ii) at vælge Christian som revisor suppleant for en 1-årig periode.

8. Eventuelt

Taget til efterretning: at der ikke var noget. Dirigenten takkede for god ro og orden.

Et billede, der indeholder håndskrift, kalligrafi, Font/skrifttype, tekst

Indhold genereret af kunstig intelligens kan være forkert.

Lars Bernt, Dirigent